‘આ વખતે હું આર્જેન્ટિનાને ફિફા વર્લ્ડકપ જીતતો જોવા ઇચ્છુ છું. તે મારી પસંદીદા ટીમ છે. હું વીકમાં બેથી ત્રણ વાર તો ફૂટબોલ રમતો જ હતો.’ તેમ કહેતા અનિલ કપૂરનો પુત્ર હર્ષવર્ધન કહે છે, ‘હવે ફિલ્મોના કારણે બિઝી રહું છું જેના કારણે ફૂટબોલ રમી નથી શકતો, પણ હા, જોવાનું ચૂક્તો નથી. આ વર્ષે મારી ફેવરિટ ટીમ ઇંગ્લેન્ડ છે. છતાં ફાઇનલ કહેવંુ મુશ્કેલ છે કે કઈ ટીમ ફિફા કપ જીતશે? સ્પેન પણ આ કપ જીતી શકે છે.’ અર્જુન કપૂર અસમંજસમાં છે કે કઈ ટીમના શિરે તાજ હશે. તે કહે છે, ‘હું સપોર્ટ તો બેલ્જિયમને કરું છું, પરંતુ ઇંગ્લેન્ડ અને આર્જેન્ટિનાની ટીમ પણ મને ગમે છે. તો વળી ફ્રાન્સની ટીમ પણ લાંબી રેસનો ઘોડો લાગે છે. કશું જ કહી શકાય તેમ નથી કે કોણ જીતશે, પણ હા, આ મેચ જોવાનું હું મિસ નહીં કરું.’